
Önakt

Kulcsszavak: introspekció; önakt; pixel; gyöngy; játék
Általános iskolás korom óta rajzolom magam, illetve az arcot, ami visszanéz rám a tükörből. Mindig készítettem egy újabb önportrét, ahogy változott a hajam, vagy más-más karaktert kapott az arcom az idő múlásával. Kisméterű vázlatfüzettől eljutottam az egészen nagy, íves rajzlapig az évek során. Általában hangulatomtól függ a technika és az anyaghasználat. A rajzolás folyamata alatt igyekszem nem csupán anatómiai szempontból vizsgálni a saját arcom, de lélektanilag is próbálom magam megismerni. Órákon keresztül szemezni önmagammal, megörökíteni az arcképem tükrözött mását, ahogyan a való életben, segédeszközök nélkül valójában soha nem lát senki; számomra nagyon izgalmas élmény. Életnagyságú, egész alakos önportrém vasalható gyögyökből készült. Teljesen meztelenül ábrázoltam magam, ugyanakkor a választott technika és megjelenítési metódus valamennyire tompít is az önfeltárulkozás vagy épp magamutogatás mértékén. 



